Нұр-Сұлтан қаласы әкімдігінің

№46 «Самал» санаториялық балабақшасы КММ

КЕЛІСІЛГЕН БЕКІТЕМІН №46 «Самал» санаториялық №46 «Самал» санаториялық балабақша әдіскері балабақша меңгерушісіГ.К.Алиева\_\_\_\_\_ Б.Т. Кайыргалиева \_\_\_\_\_\_\_\_ «\_\_\_\_»\_\_\_\_\_\_\_\_\_\_\_2021жыл «\_\_\_»\_\_\_\_\_\_\_\_\_\_\_2021жыл

**«Ботақан» ортаңғы қазақ тобындағы**

**Ашық ұйымдастырылған оқу қызметінің конспектісі**

**Тақырыбы: «Мен боламын дәрігер»**

Дайындаған және өткізген

Тәрбиеші: А.К.Сапиева

Нұр-Сұлтан, 2021жыл

**Білім беру саласы:** Таным

**Бөлімі:** Жаратылыстану

**Тақырыбы:** «Мен боламын дәрігер!» **Мақсаты:** Балаларға дәрігер мамандығы туралы түсініктерін кеңейту. Ойын барысында қарапайым сөйлем құрап, оны түсініп, қайталай білуге үйрету. Дәрігердің еңбегін құрметтеуге тәрбиелеу. **Көрнекіліктер:** Дәрігердің қызметі бейнеленген сурет, дәрігерге қажетті құралдар, дәрігер киімін киген қуыршақ, үлестірмелі материал.  **Тәрбиеші:** Келіңдер балалар, бүгінгі күніміз көңілді өтсін әдемі бір шаттық шеңберін жасайық.

Біз кішкентай баламыз, Өсіп-өніп толамыз. Күнге қарай талпынып, Көкке қолды созамыз. Қайырлы таң, балалар! Қайырлы таң, қонақтар!

*(Шеңбер болып тұрады. Өлең жолдарын қайталап, қимылдар жасайды)*

**Тәрбиеші:** Жарайсыңдар балалар, орындарыңа отырыңдар. Балалар, бүгінгі ұйымдастырылған оқу қызметі өте қызық әрі ерекше болмақ. Балалар, дәрігер деген кім, білесіңдер ме?

**Балалар:** Балалардың жауабы.

**Тәрбиеші:** Жарайсыңдар, керемет. Балалар, дұрыс айтасыңдар. Ауырғанда дәрі беретін, емдейтің апайлар мен ағайларды дәрігер деп атайды. Дәрігер мамандыққа жатады. Мамандықтар әртүрлі болып келеді. Жүргізуші көлік жүргізеді. Мұғалім бала оқытады. (Сиқырлы қаламмен жұмыс жасайды)

*(Есік қағылады, пошташы бір қорап тастап кетеді)*

Мына қорапты ашып көрейін, ішінде не бар екен?

*(Ғажайып сәт)*

Балалар, қораптың ішінде дәрігерге қажетті құралдар бар екен. Бұл құралдар не үшін қажет? Бұл дәріні кімге береміз ?

**Балалар:** Балалардың жауабы.

**Тәрбиеші:** Балалар, сендер отырып шаршаған шығарсыңдар, орнымыздан тұрып сергіп алайық.

**Сергіту сәті**

Іш ауырса, тіс ауырса, Маман дәрі береді. Барлық бала, барлық ана, Оны жақсы көреді.

*(Өлең мазмұнына сай қимылдар жасайды)*

**Тәрбиеші:** Жарайсыңдар балалар, қазір ойын ойнайықшы.

**Ойын:** «Кім білгіш?»

**Мақсаты:** Балаларды бірігіп жұмыс жасауға үйрету. Ептілікке, шап-шаңдыққа, жауапкершілікті сезіне білуге тәрбиелеу. Балаларға көтеріңкі көңіл-күй сыйлау.

**Ойынның шарты:** *(Суретпен жұмыс. Тәрбиеші алдын ала дайындалған суреттердің қиындыларын балалар құрастырады)*

**Тәрбиеші:** Жарайсыңдар балалар, өте дұрыс таптыңдар.

- Ауырып қалған жағдайда кімге бару қажет?

**Балалар:** Балалардың жауабы.

- Дәрігер не істейді?

**Балалар:** Балалардың жауабы.

*(Қораптың ішіндегі құралдарды балалар қайталап айтып береді.*

*Бірге тыныс алу жаттығуларын жасайды.*

*Балалар берген тапсырманы педагогпен бірге жасайды)*

**Тәрбиеші:** Жарайсыңдар балалар, рақмет орындарыңа отыра қойыңдар. Балалар, бүгінгі оқу қызметі сендерге ұнады ма?

**Балалар:** Балалардың жауабы.

**Тәрбиеші:** Өте жақсы, балалар. Бүгінгі ертегі өте бір пайдалы, тәрбиелік мәні зор болды деп сенемін.

Дөңгеленіп тұрайық, Үлкен шеңбер құрайық. Көріскенше күн жақсы, Сау-саламат болайық! Сау болыңыздар! Осымен бүгінгі ұйымдастырылған оқу қызметі аяқталды. Ауырмаңдар, әрқашан көңілді жүріңдер.